
REFERAT DE APROBARE

la proiectul de hotărâre privind aprobarea Programului de acțiune comunitară destinat prevenirii și combaterii riscului de sărăcie și excluziune socială, la nivelul comunei Doclin, pentru anul 2025

În conformitate cu prevederile art.35 din Legea 292/2011 privind legea asistentei sociale, cu modificările și completările ulterioare, grupurile și comunitățile aflate în situații de dificultate beneficiază de servicii sociale, în cadrul programelor de acțiune comunitară destinate prevenirii și combaterii riscului de marginalizare și excluziune socială, aprobate prin hotărâre a consiliului local, precum și în conformitate cu prevederile art.272, din Legea nr.196/2016 privind venitul minim de incluziune, cu modificările și completările ulterioare, autoritățile administrației publice locale au obligația de a include cu prioritate, beneficiarii venitului minim de incluziune în programe de acțiune comunitară destinate prevenirii și combaterii riscului de sarăcie și excluziune socială, care se aprobă prin hotărâre a consiliului local.

Măsurile de asistență socială sunt destinate beneficiarilor venitului minim de incluziune precum și oricărei persoane aflate la un moment dat în situație de nevoie socială pentru menținerea unui nivel de trai decent al familiei sau persoanei singure precum și prevenirea și combaterea riscului de sarăcie și excluziune socială.

Luând în considerate responsabilitățile legale ce revin autorităților publice locale cu privire la aplicarea politicilor sociale, supun dezbaterii şi aprobării Consiliului Local al comunei Doclin, proiectul de hotărâre privind aprobarea Programului de acțiune comunitară destinat prevenirii și combaterii riscului de sărăcie și excluziune socială, la nivelul comunei Doclin pentru anul 2025.

PRIMAR,

OANĂ DĂNUȚ
